sabetil

## kakiliman
u sabetil sananay, mahiza tu pana', u sapibalakas a tuud asaca mingayaway a tuud.

## nilacul

### sasahicaen
awya si sabetil ku babalaki nu Sakizaya tu satena’ atu sapaculi tu taw, zayhan tawya sa misamamaw ku Taluku tu niyazu’ay, u zumasa tu militangah tu Sakizaya, sadiputaw tu niyazu’ atu satena’ tu ada, kyu salacu han nu Sakizaya ku paenu nu kilang mibetil, tiza satu ku ada i batad caay tu pakacapi. kamu nu babalaki u sabetil i kasa cabay sa sakaduka nu ada, caaysa maduka ku maydihay milebu a ada, maselep ku icelang. sisa kalikudaan nu Sakizaya sa kanca izaw ku nu niyazu’ a salaylay, izaw ku culeng, pana’, milebuay, miwaitay tu ba’tu, malasung, apuyu’ay a duba’, mibetilay, mihuwaday tu ba’ketay.

### ahican mibalakas

u zuma satu, yu mipaculeng ku Sakizaya sa, pacekcek sa tu nu taw a culeng miazih, masikeda ku nu taw sa, pasatezep tu ku nu taw u mademecay tu ku sausi; mibetilay mahini ku pacekcek miazih tu babetilen, nima ku yadahay masikedaay, u sakasa kapah mikungling tu sakatineng misikeda. kaduba’an nu kapah, anu izaw ku cay pakaduba’, miyala ku babalaki tu kuku’ nu tulakuk milalaba’ nu zikuzan, caay sa u lidateng ku salalaba’, satiiken kya lilateng, zayhan sicica’ kya lidateng, anu matiik sa caay kadayum ku calekcek nu banges, kyu matalaw ku maduba’ay icelang tu maduba’. sisa, nasalaylay amin nu ayawan nu likuda, taneng sa tesek tu icelang nu tatama.

### cima ku mucuzuhay
zukuz napangangan tu ku Sakizaya, ayza i Sakulay ci Kumud Bulaw (黃德勇) tumuk tu dada’ ku matinengay tuyniyay a pasubana’, hicaen ku pidemec tu tau atu sapilipacaw a tineng, hay izaw tu caay kaales ku natinengan nu babalaki.

### ahican misanga'
sapisanga a tuud：datay、ulalidec、kayabes、kubetulay a gumu atu bukul

sakapet tu sapisaanga：salusalus、bakan、takini’

#### u culuk nu hican：
【1】pilien ku masa capaay a kilang, satanenga tu nipikapet katabaki. 【2】sangaen kuya capa palangawa’en, pudacen kiya ciid nu kilan mahiza ina bacu’.

【3】malaheci tu kiya ngawa’ sa pawantanen, mikitanayuay ketunen. 【4】telungay amasang a bacu’ mahiza i sasaay, u lilis salamenengen misakimulmul, ceceay a sintu ku laet nu tusaay tusa a mili ku ketun a paduka, u saluec tu bukul. 【5】kalu kumu anu kiliwwaca kau kubetulay a kumu sapibalud ipabaw nu ngawa atu bukul. 【6】pazengen ihelun ku kumu mitelen tiya kumu, sayten pabuhan kiza bukul. kau kumu ku sapacumud,kau keliw ku sapikelec kiya u kapahay tu. 【7】i sasa’ ku masangaay tu.

#### u kakapetan a uzip ：
saayway anu makapet nu kawili a lima’ ku kawil, anu maemic nu tusaay alima nu taludu’ ku baetu atu bukal, aminayataca, a patuzu’ tu panutekan

amibetil sa, masitudun masikeda ku makademecay. 

#### paheci atu pahalhal：
sazaten tiya tatama ni u-yud a sakuuzip sa ku kamu. kiyu sapisanga’ tiza uzipu nu sabitil sa tudungiep kiya sabetil, a caay papisalama’ tu tatay na’. ci u-yud sa micidekay a tama. u zuma ku nikanaya’ nu sakauzip niza. palalibeden naca itatelican kiya makaculil cimaza. tuzuma ademiaul tabuyu’ cinaza miuway. sikalitemuh niza ku aadupen. matawid ci niza. maliyuh tu tunikahetik nu satelec. maliyuh tu tunikahetik nu satelec. halu sakauzip niza a mahetik. taluma’ ciniza kiya matineng tu nikahetik nu sakauzip ni za i zazan. tatiku ciniza mitenten tu sakauzip pataluma’. yanipatalumaan niza asakauzip sa tanu cekasa. namihuduc tiza ceke’ sa mala zinum. namihuduc tiza ceka’ sa mala zinum. tu zuma tu a cacay. namiyazih tu mibacaay nu tatayna ci wuyude mapulin iteban nu sauwac. maalu miliyas tu tukus. tahkal kiza sakauzip niza

sikazakep nu mibacaay. tetengan nu mibacaay patayza i tukus. akinacacay tu yatatayna madacep i nuayawan a tukus. uyza tu yasaka uzip niza ku pauzipay tiza tatayma. kiyi u sapizaten cinizaan. tudungan tu ku sakauzip niza misanga’ tu sabetil (kumu) kiyu mitu’tu’  mahicahicaay i kaus nu sabetil (kumu). milalanngac tu nipibetil nu tatayna.

## namakayniay a nasulitan nasakamuan atu natinengan

* 彈弓

* **p[http://210.240.125.35/citing/citing_content.asp?id=3385&keyword=%AB%D2%A5%CB%A5%EC%BC%BB%AF%D0%A4%E5%A4%C6%C3%C0%B3N%B0%F2%AA%F7%B7%7C atakalisiway a pikaputay i Kilayking ci Tiway Sayuen]**財團法人花蓮縣帝瓦伊撒耘文化藝術基金會，2009，《花蓮縣撒奇萊雅族無形文化資產普查計畫成果報告書》。花蓮：**patakalisiway a pikaputay i Kilayking ci Tiway Sayuen** 財團法人花蓮縣帝瓦伊撒耘文化藝術基金會。
*wikipitiya-彈弓